Cuneiform Tablet KTH 3
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-na-da qí-bí-ma um-ma pí-lá-ḫi-IŠTAR-ma iš-tù ba-ad-na a-gu₅-a ṭá-bi-a-nu-um ú il₅-li-ba-ni ú-wa-šé-ru-ni-ma um-ma ṭá-bi-a-nu-ma ba-am iš-tí-ni TÚG.ḪI ú-qá-i-ú iš-tí-šu-nu iš-tù ba-ad-na na-ba-ta-am nu-ṣí-ma iš-tí-šu-nu a-na É wa-áb-ri ú-lá ú-šé-ru-ni a-ḫa-ma É al-pí a bi-it É-tám im-lu-šu-ma 6 TÚG.ḪI i-ta-áb-ku ep-ra-am a-na qá-qí-dí-a áš-pu-KUM-ma a-na ba-ad-na a-na ṣé-er a-lá-bi-im a-tù-ra-ma wa-ba-ar-tum₁₀ ša ba-ad-na a-na ṣé-er ba-ru-li e-li-ú-ma um-ma šu-nu-ma lu ni-iš-e ú šu-ma i-ḫa-li-qú né-nu nu-ma-lá